- Ես առաջին հերթին հեռավոր Սիբիրի իմ գործընկերների ողջույններն եմ ուզում փոխանցել Ղարաբաղի ժողովրդին։ Ամբողջ գիտագործնական կոնֆերանսի ընթացքում հնչած ելույթներում խոսվեց Օստրովսկու՝ ռուսական և համաշխարհային մշակույթի զարգացման մեջ ունեցած ներդրման մասին։ Իսկ ես ուզում եմ ուրիշ բան ասել. այն, թե ինչ դեր ունեցավ այսօրվա միջոցառումը, այսօրվա հանդիպումը մեր հետագա հարաբերությունների համար։ Բոլոր դեպքերում՝ ես ձեզ խոստանում եմ, որ Տոմսկի համալսարանում կիմանան ղարաբաղցիների, Արցախի պետական համալսարանի կոլեկտիվի մասին, այն մասին, թե ինչպես են նրանք սիրում ռուս գրականությունը, ռուսաց լեզուն։ Ես հիացած եմ ձեզնով... Այնքան կցանկանայի ինքս էլ ողջունել ձեզ հայերենով, տիրապետել հայոց լեզվին, բայց ցավոք, ի ամոթ ինձ, ես չեմ տիրապետում ձեր չքնաղ լեզվին։ Իսկ դուք պահպանեք ձեր լեզուն, պահպանեք ձեր սերը ռուսական մշակույթի, ռուս գրականության հանդեպ։